Liga Kubogi. “Man Siti” “Byorton” maydoniga safar qiladi, “Chelsi” esa “Tottenhem” bilan jang qiladi

24—25-yanvar kunlari Angliya Liga Kubogining 1/2 final javob uchrashuvlari o‘tkaziladi.

24-yanvar, payshanba kuni Xosep Gvardiola qo‘l ostidagi “Manchester Siti” klubi safarda “Byorton” mehmoni bo‘ladi. Bellashuv Toshkent vaqti bilan tungi soat 00:45 da boshlanadi.
Eslatib o‘tamiz, birinchi uchrashuvda “shaharliklar” “Byorton” darvozasiga javobsiz 9 ta gol urgandi.
25-yanvar, juma kuni musobaqa yarim finalining ikkinchi to‘qnashuvi bo‘lib o‘tadi.
Unda Londonning 2 ta klubi: “Chelsi” va “Tottenhem” bahs boylaydi. O‘yin tungi vaqt bilan 00:45 da start oladi.
Ma’lumot uchun, London klublarining dastlabki uchrashuvida “Tottenhem” Harri Keynning penaltidan kiritgan goli evaziga “Chelsi”ni mag‘lub etgandi.
Angliya Liga Kubogi
1/2 final bahslari
24-yanvar, payshanba
25-yanvar, juma
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @daryo_sport’ga obuna bo‘ling!